**RENAULT KIGER SMERUJE K HIMALÁJAM**

24. jún 2021

**Renault Kiger, malé indické SUV zdolalo náročné cesty hornatého štátu Sikkim na okraji Himalájí vo februári. Na plánovaní tejto mimoriadnej misie na severovýchode krajiny pracovalo 11 zamestnancov technického strediska Renault Nissan India. Cieľ? Testovanie odolnosti vozidla Renault Kiger.**

Členitá trasa dlhá 2 000 km s off-road úsekmi, strmými svahmi, vysokými nadmorskými výškami a nebezpečnou premávkou. Kiger sa skutočne dostal na maximum! Od 15. do 27. februára 2021, indický tím zložený z technikov, ktorí sa zaoberajú kvalitou a odolnosťou modelov, testoval robustnosť nového malého indického SUV na cestách v Himalájach. Skúmal pevnosť podvozku a opotrebenie častí vozidla v extrémnych podmienkach.

**UNIKÁTNY ROAD TRIP**

Na štartovacej čiare na výlet na úpätie Himalájí sú v ponuke 3 vozidlá Renault Kiger vybavené rôznymi motormi a prevodovkami. Prvé dva boli vybavené motormi s objemom 1,0 l, s výkonom 72 k a 96 N.m. krútiaceho momentu. Jeden model s manuálnom 5-stupňovou prevodovkou a druhý s 5-stupňovou sekvenčnou prevodovkou Easy-R. Tretie vozidlo malo   
3-valcový benzínový motor s objemom 1,0 l a výkonom 100 k a 160 N.m. krútiaceho momentu v kombinácii s manuálnou 5-stupňovou prevodovkou.

Zamestnanci indického strediska Renault Nissan, ktorí sa dobrovoľne zúčastnili tohto testu, sa pripravili na jedinečný zážitok.

Cesta začala v Gangtok, hlavom meste hornatého štátu Sikkim. Výprava pokračovala po hrboľatých cestách okolo tohto mesta, od Nathuly na východe, himalájskeho horského prechodu na hraniciach s Tibetom, až po Damthang na západe. Tu, podobne ako v Mange na severe, sa zosunula pôda na cestu. Tím na niekoľko hodín uviazol a nakoniec sa dostal do Zero Point v Yumthang, po čoraz strmších, prašných a kľukatých cestách, ktoré prechádzajú cez Lachung a Národný park Údolie kvetov. Cestou míňali jaky, modré ovce (bharaly) a ďalšie divé zvieratá, ktoré žijú takto vysoko okolo horúcich prameňov.

Postupne sa začala prejavovať **výšková choroba.** Posádka však bola dobre pripravená a na to, aby sa prispôsobila podmienkami jedla cesnak, zázvor a popcorn. V Zero Point, poslednom kúsku civilizácie v meste stretu troch riek, ktoré ležia v nadmorskej výške 4 663 metrov nad morom, mohli oceniť nádhernú panorámu krásnych scenérií a zasnežených hôr.

Expedícia potom stanovila kurz k posvätnému jazeru Gurudongmar cez Lachen. **Vo výške   
5 154 metrov nad morom** patrí k najvyššie položeným jazerám na planéte. Posádka bola doslova oslnená 118 hektármi tyrkysovej vody, ktorá v zime zvykne zamŕzať a vychutnávala si prítomný okamih. Ten stál za to aj napriek -11 stupňom Celzia na teplomery a predchádzajúcej noci bez kúrenia kvôli nestabilnej elektrickej sieti.

Keď boli členovia tímu hladní, spoľahnúť sa mohli len na pár kúskov chleba a snackov, ktoré si priniesli pre prípad núdze a skromné jedlo, ktoré našli v obchodíkoch. Bol to však nádherný moment zdieľať túto chvíľu spoločne okolo ohňa v nádhernom prostredí.

Misia plná emócií vytvorila trvalé puto. Okrem vynikajúcej tímovej práce, ktorá pomohla prekonať všetky obmedzenia a výzvy po ceste, posádka nezabudne na úžasné chvíle s priateľmi a dych vyrážajúce scenérie.

**VÝKON V CIELI**

Napriek zložitým podmienkam ako sú dopravné zápchy, drsné cesty, oblaky prachu, izolácia miest, strmé svahy či extrémne vysoká nadmorská výška a teploty pod nulou, mala expedícia úspech.

**Počas cesty sa robilo množstvo testov odolnosti a trvanlivosti**. Osobitá pozornosť sa venovala tuhosti pomocného rámu a štruktúry karosérie. Posádka počas jazdy merala hluk, vibrácie či skúmala prienik prachu do vozidla. Štartovanie za studena, správanie sa vozidla na špinavých a prašných cestách, zjazdových tratiach, zrýchlenie do kopca či ručná brzda a to všetko v reálnom čase.

**Výsledky testu sú viac ako uspokojivé.** Nič nezastavilo tri vozidlá Renault Kiger, ktoré sa ukázali, že sú rovnako vhodné do mestskej džungle aj do extrémnych podmienok, s ktorými sa stretli na tejto výprave.

Ani jedno z troch vozidiel sa nezničilo, práve naopak. Experimenty, ktoré sa urobili ukázali dobrý výsledok napriek nadmorskej výške na všetkých druhoch ciest.

Malé indické SUV Renault Kiger bolo napriek kompaktným rozmerom 3,99 metra s váhou 1 012 kg a piatim sedadlám veľmi kompletné na to, aby splnilo výzvu Himalájí!

Toto himalájske dobrodružstvo podporovali miestne dílerstvá aj ľudia počas samotnej expedície. Tí, ktorí sa ho zúčastnili si budú navždy pamätať na Renault Kiger. V Indii sa predáva od jari 2021.